NOTĂ DE FUNDAMENTARE

###### Secţiunea 1 Titlul proiectului de act normativ

|  |
| --- |
| Hotărâre a Guvernului  pentru aprobarea cadrului general și a modalităților de reorganizare, restructurare sau reprogramare a activităților care fac obiectul finanțării din fonduri europene |

**Secţiunea a 2-a Motivul emiterii actului normativ**

|  |  |
| --- | --- |
| 1.Descrierea situaţiei actuale | La nivel internațional se înregistrează o evoluție epidemiologică alarmantă determinată de răspândirea coronavirusului SARS-CoV-2, context în care, la data de 11.03.2020, Organizația Mondială a Sănătății a declarat ,,Pandemie”.  Astfel, prin Decretul Președintelui României nr. 195/2020 privind instituirea stării de urgență pe teritoriul României, a fost instituită starea de urgență pe întreg teritoriul României. Starea de urgență a fost prelungită prin Decretul Președintelui României nr. 240/2020, publicat în Monitorul Oficial al României, Partea I, nr. 311 din 14.04.2020, fiind stabilite o serie de măsuri în primă urgență cu aplicabilitate directă menționate în anexa nr. 1, iar măsurile de primă urgență cu aplicabilitate graduală au fost stabilite în anexa nr. 2.  La această dată se estimează că, din cauza restricțiilor pentru limitarea răspândirii virusului COVID-19 va exista un impact negativ asupra implementării contractelor de finanțare din fonduri europene, care va afecta în mod negativ riscul de dezangajare.  Elementele mai sus prezentate fac parte dintr-un ansamblu de răspuns conjugat la actuala situație de criză generată de pandemia de COVID-19, necesare pentru a asigura revenirea fără sincope majore la situația de normalitate, iar prin măsurile instituite este vizat interesul public general în gestionarea evoluției COVID-19 în România. |
| 11. În cazul proiectelor de acte normative care transpun legislaţie comunitară sau anexa crează cadrul pentru aplicarea directă a acesteia | Proiectul de act normativ nu se referă la acest subiect. |
| 2.Schimbări preconizate | În aplicarea prevederilor art. 3 alin. (1) din Decretul Președintelui României nr. 240/2020 privind prelungirea stării de urgență pe teritoriul României, publicat în Monitorul Oficial al României, Partea I, nr. 311 din 14.04.2020, respectiv a prevederilor anexei nr. 1 la decretul menționat – Măsuri de primă urgență cu aplicabilitate directă, cap. IV – Domeniul fondurilor europene, prin proiectul de Hotărâre a Guvernului propus se au în vedere o serie de măsuri, astfel:  1. stabilirea condițiilor în care autoritățile de management sau, după caz, organismele intermediare pot aproba suspendarea contractelor de finanțare din fonduri europene, amânarea sau reprogramarea unor activități prevăzute în planurile de activități ale proiectelor – pe durata stării de urgență, pe baza solicitărilor justificate ale beneficiarilor, pot fi aprobate acțiunile enunțate fără a aduce atingere indicatorilor de rezultat/realizare ai proiectelor sau obiectivelor specifice ale acestora, după caz, pentru o perioadă cel mult egală cu durata stării de urgență, fără a depăși data de 31 decembrie 2023. Aceste acțiuni au ca scop evitarea rezilierii contractelor de finanțare, atingerea obiectivelor proiectelor și în consecință a obiectivelor programelor operaționale, cu încadrarea cheltuielilor în perioada limită de eligibilitate. Solicitarea justificată a beneficiarilor menționată la art. 1 alin. (1) din proiectul de act normativ se referă la justificarea existenței pericolului iminent al răspândirii virusului COVID-19 (personalul beneficiarilor / prestatorilor / furnizorilor / executanților ar putea fi plasat în izolare/carantină/infectare confirmată), inclusiv la situația în care activitățile ar putea contribui la creșterea riscului de răspândire a virusului COVID-19 sau nu se pot desfășura din cauza restricțiilor impuse prin acte normative sau instrucțiuni ale autorității de management / organismului intermediar (activități care presupuneau organizarea de reuniuni, cursuri, dezbateri, alte acțiuni similare care implică grupuri de persoane). Perioadele prevăzute la art. 1 alin. (2) vor fi justificate de către fiecare beneficiar, în funcție de specificul proiectului aprobat, fără ca prelungirea contractelor/ordinelor/deciziilor de finanțare să depășească data de 31 decembrie 2023;  2. pe durata stării de urgență, având în vedere prevederile art. 21 din anexa nr. 1 la Decretul Președintelui României nr. 240/2020, autoritățile de management și, după caz, organismele intermediare emit instrucțiuni specifice în relația cu beneficiarii pentru reglementarea unor aspecte esențiale privind amânarea și reprogramarea vizitelor de monitorizare a proiectelor, a vizitelor aferente cererilor de prefinanțare/plată/ rambursare depuse de beneficiari, depunere a cererilor de finanțare, alte categorii de măsuri necesare pentru a asigura continuitatea procesului de autorizare/emitere avize pentru cererile de prefinanțare/ plată/rambursare depuse de beneficiari. Toate aceste măsuri sunt strict necesare și cu aplicabilitate imediată, având în vedere restricțiile de circulație și de distanțare socială, limitarea activității instituțiilor publice (autorități de management și organisme intermediare, după caz) numai la activitățile esențiale și aplicarea regimului de telemuncă/muncă la domiciliu, limitarea tehnică impusă de sistemul SMIS “Aplicații 2014” la un număr redus de utilizatori externi (aflați în telemuncă/muncă la domiciliu), posibilitatea impunerii de măsuri de izolare/carantină/ cazuri confirmate de infectare cu virusul COVID-19, coroborate cu obligativitatea respectării termenelor legale. De asemenea, pentru misiunile de control aflate în derulare, din aceleași motive, pe durata stării de urgență se poate dispune suspendarea actului administrative în baza căruia se exercită activitatea de constatare a neregulilor şi de stabilire a creanțelor bugetare, în condițiile în care se impun verificări la amplasamentul proiectului sau la sediul beneficiarului, ca urmare a unor sesizări, suspiciuni de neregulă sau suspiciuni de fraudă;  3. stabilirea de măsuri privind șantierele de lucrări în care se desfășoară activitate pe durata stării de urgență – pentru proiectele de infrastructură se vor emite instrucțiuni privind punerea în aplicare a prevederilor legale pentru reducerea riscului răspândirii virusului COVID-19 care vor viza fie întreruperea temporară a activității/a unor activități, fie suspendarea contractului de lucrări. De asemenea, a fost instituită în proiectul de act normativ o procedură simplificată care vizează procedura de modificarea prin acte adiționale de către autoritățile de management/organismele intermediare/beneficiari pentru contractele/ordinele/deciziile de finanțare;  4. măsuri privind beneficiarii Programului Operațional Capital Uman astfel administratorii schemelor de antreprenoriat vor putea aproba, prin act adițional, modificări ale planurilor de afaceri care privesc reducerea normelor de muncă la minimum trei ore/zi, cu reducerea proporțională a salariului acordat, amânarea sau reprogramarea unor activități prevăzute în planurile de afaceri, precum si prelungirea contractelor de subvenție, exclusiv prin prelungirea perioadei de implementare, cu o perioadă cel mult egală cu durata stării de urgență, cu posibilitatea depășirii duratei maxime de proiect definită în Ghidul Solicitantului Condiții Specifice, în limita valorii finanțării aprobate, fără a depăși data de 31.12.2023. |
| 3.Alte informaţii | Nu au fost identificate. |

**Secţiunea a 3-a - Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest subiect. |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impact asupra mediului de afaceri | Proiectul de act normativ nu se referă la acest subiect. |
| 2^1. Impactul asupra sarcinilor administrative | Proiectul de act normativ nu se referă la acest subiect. |
| 2^2. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Implicaţii sociale |  |
| 4. Impact asupra mediului | Proiectul de act normativ nu se referă la acest subiect. |
| 5. Alte informaţii | Nu au fost identificate. |

**Secţiunea a 4-a. Impactul financiar asupra bugetului de stat consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | An curent | Următorii 4 ani | | | | Media următorilor 5 ani, după anul curent |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare, plus/minus, din care:  a)bugetul de stat, din acesta:  -impozit pe profit  -impozit pe venit  b)bugete locale:  -impozit pe profit  c)bugetul asigurărilor sociale  -contribuţii de asigurări |  |  |  |  |  |  |
| 2.Modificări ale cheltuielilor bugetare din care:  a)bugetul de stat, din acesta:  -cheltuieli de personal  -bunuri şi servicii  b)bugete locale:  -cheltuieli de personal  -bunuri şi servicii  c)bugetul asigurărilor sociale  -cheltuieli de personal  -bunuri şi servicii |  |  |  |  |  |  |
| 3.Impact financiar, plus/minus, din care:  a) buget de stat  b)bugete locale | Proiectul de act normativ nu se referă la acest subiect. | | | | | |
| 4. Propuneri pentru  acoperirea creşterilor de cheltuieli | Proiectul de act normativ nu se referă la acest subiect. | | | | | |
| 5. Propuneri pentru acoperirea scăderilor de venituri | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. | | | | | |
| 7. Alte informaţii | Nu au fost identificate. | | | | | |

**Secţiunea a 5-a - Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. |  |
| 1^1. Compatibilitatea proiectului de act normativ cu legislaţia în domeniul achiziţiilor publice |  |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6.Alte informaţii | Nu au fost identificate. |

**6. Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, instituite de cercetare şi alte organisme implicate |  |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectivul proiectului de act normativ | Proiectul de act normativ nu se referă la acest subiect. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5.Informaţii privind avizarea de către:  a) Consiliul legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Prezentul proiect de act normativ este supus avizării Consiliului Legislativ și s-a solicitat punctul de vedere al Autorității de Audit și al Curții de Conturi . |
| 6.Alte informaţii | Nu au fost identificate. |

Secţiunea a 7-a Activităţi de informare publică privind elaborarea şi implementarea proiectului de act normativ

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Prezentul proiect de act normativ se încadrează în dispoziţiile art. 331 din OUG nr. 1/1999 privind regimul stării de asediu şi regimul stării de urgenţă, cu modificările şi completările ulterioare. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu au fost identificate. |

**Secţiunea a 8- a. Măsuri de implementare**

|  |  |
| --- | --- |
| 1. Măsuri de punere în aplicare a proiectului de act normativ de către autorităţile administrative publice centrale şi/sau locale-înfiinţarea sau extinderea competenţei instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate. |

Faţă de cele prezentate mai sus, a fost promovat prezentul proiect de Hotărâre a Guvernului pentru aprobarea cadrului general și a modalităților de reorganizare, restructurare sau reprogramare a activităților care fac obiectul finanțării din fonduri europene, care în forma prezentată, a fost avizat de Consiliul Legislativ, precum şi de către ministerele interesate şi pe care îl supunem adoptării.

**MINISTRUL FONDURILOR EUROPENE**

**IOAN MARCEL BOLOŞ**

**AVIZĂM FAVORABIL:**

|  |  |
| --- | --- |
| **MINISTRUL LUCRĂRILOR PUBLICE, DEZVOLTĂRII ŞI ADMINISTRAȚIEI**  **ION ŞTEFAN** | **MINISTRUL AGRICULTURII ȘI DEZVOLTĂRII RURALE**  **NECHITA – ADRIAN OROS** |
| **MINISTRUL TRANSPORTURILOR, INFRASTRUCTURII ȘI COMUNICAȚIILOR**  **LUCIAN NICOLAE BODE** | **MINISTRUL FINANȚELOR PUBLICE**  **VASILE - FLORIN CÎȚU** |
|  |  |
| **MINISTRUL JUSTIȚIEI**  **MARIAN CĂTĂLIN PREDOIU** |  |
|  |  |
|  |  |
|  |  |